വിശുദ്ധ ജോണ് പോള് രണ്ടാമന് ദേവാലയം കൂദാശ ചെയ്തു സ്വന്തം ലേഖകന്തിരുവനന്തപുരം: ഭക്തിനിര്ഭരമായ അന്തരീക്ഷത്തില് മണ്ണന്തല വിശുദ്ധ ജോണ് പോള് രണ്ടാമന് മലങ്കര സുറിയാനി കത്തോലിക്കാ ദേവാലയത്തിന്റെ കൂദാശ കര്മം മലങ്കര കത്തോലിക്കാ സഭ മേജര് ആര്ച്ച് ബിഷപ് കര്ദിനാള് മാര് ബസേലിയോസ് ക്ലീമിസ് കാതോലിക്കാ ബാവ നിര്വഹിച്ചു. ഇന്നലെ ഉച്ചകഴിഞ്ഞ് 3.30ന് ദേവാലയ അങ്കണത്തിലെത്തിയ കര്ദിനാള് മാര് ബസേലിയോസ് ക്ലീമിസ് കാതോലിക്കാ ബാവയെയും ബിഷപ്പുമാരെയും ഇടവക ജനങ്ങള് സ്വീകരിച്ചാനയിച്ചു. മേജര് ആര്ച്ച് ബിഷപ് കര്ദിനാള് മാര് ബസേലിയോസ് ക്ലീമിസ് കാതോലിക്കാ ബാവയുടെ മുഖ്യകാര്മകത്വത്തില് നടന്ന ദേവാലയ കൂദാശ തിരുക്കര്മങ്ങള്ക്ക് ബിഷപ്പുമാരായ ജോഷ്വാ മാര് ഇഗ്നാത്തിയോസ്, യൂഹാനാന് മാര് ക്രിസോസ്റ്റം, ജോസഫ് മാര് തോമസ്, സാമുവല് മാര് ഐറേനിയോസ്, വിന്സെന്റ് മാര് പൗലോസ്, തോമസ് മാര് അന്തോണിയോസ്, തോമസ് മാര് യൗസേബിയോസ്, യൂഹാനാന് മാര് തിയഡേഷ്യസ് ,തിരുവനന്തപുരം മേജര് അതിരൂപത മുഖ്യ വികാരി ജനറാള് മോണ് .ഡോ. മാത്യു മനക്കരക്കാവില് കോര് എപ്പിസ്കോപ്പ, വികാരി ജനറാള് മോണ്.ഡോ. വര്ക്കി ആറ്റുപുറത്ത് തുടങ്ങിയവര് സംബന്ധിച്ചു.മാര്ത്തോമ സഭ സഫ്രഗണ് മെത്രാപ്പോലീത്ത ജോസഫ് മാര് ബര്ണബാസും കുദാശാ കര്മങ്ങളില് പങ്കെടുത്തു. പൂര്ണമായും കോവിഡ് മാനദണ്ഡങ്ങള് പാലിച്ചാണ് ദേവാലയ കൂദാശ നടന്നത്. ഇടവകയിലെ മുഴുവന് വിശ്വാസികള്ക്കും നേരിട്ട് കൂദാശ കര്മത്തില് പങ്കെടുക്കാന് സാധിക്കാത്തതിനാല് തത്സമയ സംപ്രേഷണവും ഒരുക്കിയിരുന്നു. ദേവാലയത്തോടനുബന്ധിച്ച് കുരിശടി, കല്കുരിശ്, കൊടിമരം, റോസറി ഗാര്ഡന്, ഗ്രോട്ടോ, ഗത്സമന് ആരാധനാ ചാപ്പല്, കുരിശുമല, കുരിശിന്റെ വഴി, വൈദീക മന്ദിരം, പാരീഷ് ഹാള് എന്നിവയാണ് ഒരുക്കിയിരിക്കുന്നത്. ദേവാലയത്തിന്റെ നിര്മാണ പ്രവര്ത്തനങ്ങള്ക്കു ചുക്കാന് പിടിച്ച വികാരി ഫാ.നെല്സണ് വലിയവീട്ടിലിനെയും ഇടവക ജനങ്ങളെയും കര്ദിനാള് മാര് ബസേലിയോസ് ക്ലീമിസ് കാതോലിക്കാബാവ അഭിനന്ദിച്ചു. മണ്ണന്തല വിശുദ്ധ ജോണ് പോള് രണ്ടാമന് മലങ്കര സുറിയാനി കത്തോലിക്ക ദേവാലയം തിരുവനന്തപുരം മേജര് അതിഭദ്രാസന നവതി സ്മാരക ദേവാലയമായിരിക്കുമെന്നും അദ്ദേഹം പറഞ്ഞു. 2012 ജനുവരി 15നാണ് മണ്ണന്തല കേന്ദ്രമായി പുതിയ ഇടവക ആരംഭിച്ചത്. മാര് ഈവാനിയോസ് വിദ്യനഗറിലെ ചാപ്പലിലായിരുന്നു ഇടവക പ്രവര്ത്തിച്ചിരുന്നത്. 2017 ജൂലൈ 15ന് പുതിയ ദേവാലയത്തിന്റെ പണി ആരംഭിച്ചു. തിരുവനന്തപുരം മേജര് അതിരൂപതയുടെ കീഴില് മണ്ണന്തലയില് എംസി റോഡിന്റെ വശത്തായാണ് പുതുതായി പണികഴിപ്പിച്ച വിശുദ്ധ ജോണ് പോള് രണ്ടാമന് ദേവാലയം സ്ഥിതി ചെയ്യുന്നത്. ദേവാലയത്തിന്റെ മോണ്ടളവും ചുമരുകളും പുരാതന ദേവാലയങ്ങളുടെ മനോഹാരിത വളിച്ചോതുന്നതുമാണ്. തിരുക്കുടുംബത്തിന്റെയും വിശുദ്ധ യൗസേപ്പിന്റെയും സുവിശേഷകരുടെയും വിശുദ്ധ പൗലോസിന്റെയും മറ്റു വിശുദ്ധരുടെയും ദൈവദാസന് മാര് ഈവാനിയോസിന്റെയും ചിത്രങ്ങളും ദേവാലയത്തിന്റെ സവിശേഷത വര്ധിപ്പിക്കുന്നു. ഇന്നു രാവിലെ 7.30ന് 91ാമത് പുനരൈക്യ വാര്ഷികാഘോഷത്തോടനുബന്ധിച്ച് പ്രഭാത പ്രാര്ഥനയും ആഘോഷമായ പൊന്തിഫിക്കല് കുര്ബാനയും ഉണ്ടാകും. മലങ്കര കത്തോലിക്കാ സഭ മേജര് ആര്ച്ച് ബിഷപ് കര്ദിനാള് മാര് ബസേലിയോസ് ക്ലീമിസ് കാതോലിക്കാ ബാവ മുഖ്യകാര്മികനായിരിക്കും. തുടര്ന്ന് ആദ്യകുര്ബാന സ്വീകരണവും ഉണ്ടാകും.